1.Jemgyýetiñ ykdysady taýdan ösmegi ene häkimliginiñ ata häkimligi bilen çalşyrylmagyna ýardam edipdir. Sürümli ekerançylyk, maldarçylyk, awçylygyñ we balykçylygyñ ýöriteleşmegi, ekerançylykdan bölünip emele gelen hünärmentçilik – bularyñ hemmesi erkekleriñ kärleri bolupdyrlar. Erkekleriñ maşgalada täsiri gitdigiçe artypdyr. Ekerançy we urşujy bolan erkekler maşgalada baştutan bolupdyrlar. Aýallaryñ elinde öý hojalygynyñ käbir işleri galypdyr. Onuñ jemgyýetçilik täsiri hem pese düşüpdir. Nikalaşansoñ indi aýallar adamsynyñ urugyna gitmeli bolupdyrlar. Urugyñ esasy merkezi erkeklerden ybarat bolup, olaryñ gyzlary we doganlary nikalaşansoñ, öz urugyny terk etmeli bolupdyrlar. Urugy olar üçin töleg talap edipdirler.